
ŠAKIŲ RAJONO SAVIVALDYBĖS TARYBA

SPRENDIMAS

DĖL SUTIKIMO PERIMTI MOKYMO ĮRANGĄ IR JOS PERDAVIMO
2009 m. kovo 26 d.   Nr.T-122

Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 6 str. 6 p., 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 6 str. 2 p., 17 str. 1 d. 4 p. ir atsižvelgdama į Švietimo ir mokslo ministerijos Švietimo aprūpinimo centro 2009 m. vasario 24 d. raštą Nr. (1.14)-D2-235 „Dėl savivaldybių tarybų sprendimų perimti mokymo įrangą“, nusprendžia:


1. Sutikti perimti  savivaldybės nuosavybėn Švietimo ir mokslo ministerijos Švietimo aprūpinimo centro perduodamą mokymo įrangą pagal 1 priedą.

2. Perduoti šio sprendimo 1 punkte nurodytą mokymo įrangą Lukšių Vinco Grybo vidurinei mokyklai valdyti ir naudoti patikėjimo teise pagal 2 priedą.

3. Įgalioti savivaldybės  administracijos Švietimo ir sporto skyriaus vedėją:


3.1. priimti turtą ir savivaldybės vardu pasirašyti šio turto perdavimo - priėmimo aktus;

3.2. pasirašyti su Lukšių Vinco Grybo vidurinės mokyklos direktore turto perdavimo - priėmimo aktus.

